recursal/SuperWikiNEXT-32B huggingface dataset:
**מָאֵצַ'לִי** (בהינדית: **मछली** - דג; שם קוד: **T-16;** ‏1996 – 18 באוגוסט 2016) הייתה טיגריס בנגלי שנודעה בכישרון הציד שלה, תולדות חייה וסרטי נשיונל ג'יאוגרפיק הרבים שהופקו על אודותיה. בפארק הלאומי רנטמבור, מדינת ראג'סטאן שבהודו. היא נחשבת דמות אם לדור הטיגריסים שבאו אחריה בפארק[דרושה הבהרה]. הולידה 11 צאצאים בחמישה שגרים.

נחשבה לטיגריסית המפורסמת בעולם. מתה בשנת 2016 בגיל 20, הנחשב למופלג במיוחד עבור טיגריס בטבע[דרוש מקור].

קורות חייה
----------

מבצר רנטמבור, מקום מושבה העיקרי של מאצ'לי.
מאצ'לי נולדה בשגר ביחד עם שלוש אחיות. היא נקראה על שם אמה עקב סימון דמוי דג סביב העין שלה. בגיל שנתיים החלה לצוד ולהשתלט על חלק מהטריטוריה של אמה. בין 1999 ל-2006 למאצ'לי היו ארבעה מחזרים והיא ילדה 11 גורים בריאים. עקב טיפולה המסור בגידול הגורים עלתה אוכלוסיית הטיגריסים בפארק מ-15 בשנת 2004 לכדי 50 בשנת 2014 כאשר כמעט כל הטיגריסים הצעירים הם צאצאיה של מאצ'לי. חלק מגוריה הגיעו אל שמורת "שריגר טייגר", והגדילו את אוכלוסיית הטיגריסים גם שם.

בשנת 2014 מאצ'לי נעלמה לפתע. 200 עובדי גנים לאומיים חיפשו אותה. היא נמצאה לאחר חודש במצב בריאותי טוב. למרות העובדה שהיא הואכלה רבות על ידי צוות הפארק הייתה לה יכולת מלאה לצוד בעצמה. היא נודעה ביכולת הציד המרשימה שלה, בשנת 2003 נלחמה והרגה תנין ביצות באורך ארבעה מטרים.

רשות הפארקים הלאומיים של הודו הרוויחה בממוצע כעשרה מיליארד דולר מדי שנה הודות לתיירים שרצו לראות את הטיגריסית. היא זכתה ב"פרס מפעל חיים" על פועלה בשיפור התיירות וההכנסות שהביאה למדינה. בשנת 2013 הוציאה ממשלת הודו מעטפה ובול דואר לכבוד הטיגריסית על "תרומתה האקולוגית והכלכלית".

מאצ'לי הייתה הטיגריסית המפורסמת בעולם, היא הוצגה ופורסמה בתוכניות טבע רבות כולל סרט תיעודי בן 50 דקות על חייה בתוכניות בערוצים נשיונל ג'יאוגרפיק ואנימל פלאנט. בשנת 2012 פורסם סיפור חייה בערוץ ה-BBC בסרט "מלכת הטיגריסים".

בשנותיה האחרונות נחלשה מאצ'לי ואיבדה את הטריטוריה שלה לבתה "סונדארי". כאשר כבר לא הייתה מסוגלת לצוד, האכיל אותה צוות הפארק. מאצ'לי עברה את תוחלת החיים בטבע הודות לתמיכה ושימור. באוגוסט 2016 חלתה וקיבלה תרופות מהצוות המטפל. ב-18 באוגוסט מתה מאצ'לי מקוצר נשימה. היא חייתה בין חמש לעשר שנים יותר מטיגריס ממוצע בטבע. הלווייתה נערכה כטקס מסורתי הינדי באזור.

בשנתה האחרונה צולם עליה הסרט "הטיגריס המפורסם בעולם" שם נראתה עם בתה סונדארי במבצר רנטמבור שנחשב למקום מושבה העיקרי. הסרט נחתם עם מותה. חשיבותה של מצ'אלי בהגדלת הילודה בפארק סייעה בשימורם של הטיגריסים באזור, תולדות חייה העלו את מודעות השימור כמו פרשת האריה ססיל.

קישורים חיצוניים
----------------

ויקישיתוף מדיה וקבצים בנושא **מאצ'לי** בוויקישיתוף
* Machali (T-16) - The Legend Tigress of Ranthambore
* The True Story of Machli, the World's Most Famous Tiger
* T-16, Machhali or The Lady of the Lake
**נובי ז'מיגרוד** (בפולנית: **Nowy Żmigród**, נקראה בעבר **ז'מיגרוד** בלבד; ידועה גם כ**ז'מיגרד** ו**ז'מיגריד**) הוא כפר במחוז יאסלו שבפרובינציית פודקרפצקיה בפולין, בו התקיימה עד השואה קהילה יהודית גדולה.

תולדות היישוב
-------------

במאה ה-14 הוענקו ליישוב זכויות עיר, ובשנת 1474 נהרס בעת פלישת ההונגרים. בחלוקת פולין בשנת 1772 נכלל היישוב בשטח אוסטריה. לאחר מלחמת העולם הראשונה נכלל היישוב בשטחי הרפובליקה הפולנית השנייה, והושב למעמד כפרי.

יהודי נובי ז'מיגרוד
-------------------

קבר אחים של כ-1,250 מיהודי נובי ז'מיגרוד, שנורו ב-7 ביולי 1942 ביער סמוך
התיעוד הראשון לישיבת יהודים ביישוב הוא משנת 1410, ובמאה ה-16 הוקם במקום בית כנסת מפואר. באמצע המאה ה-17 נפגעו יהודי היישוב כתוצאה מפשיטות הקוזקים והשוודים. משנות ה-80 של המאה ה-19 החלו יהודים רבים מהכפר להגר ממנו לארצות הברית. בתקופה זו התאפיינה הקהילה היהודית בכפר בצביון חסידי, בעיקר של חסידות צאנז-ז'מיגראד, ובמקום כיהנו אדמורי"ם מחסידות זו. 

בשנת 1905 הופצה נגד יהודי הכפר עלילת דם. בנובמבר 1918 ערכו איכרים פולנים פרעות ביהודי הכפר, תוך ביצוע מעשי שוד והכאת יהודים. בין מלחמות העולם התגברה בכפר הפעילות הציונית, ומספר יהודיו עמד על כ-800, כ-40% מתושביו.

### בשואה

עם כיבוש הכפר בידי הגרמנים בספטמבר 1939, הוטלו על יהודיו גזירות שונות, ובהן חובת ענידת אות מזהה, תשלומי כופר, הגבלות תנועה ועבודות כפייה, לרבות במחנות עבודה. כמו כן, חולל ונשרף בית הכנסת בכפר.

במחצית הראשונה של 1942 רוכזו יהודי הכפר בגטו שהוקם בו, אליו הועברו גם יהודים מיישובי הסביבה, ואשר מספר יושביו הגיע ליותר מ-2,000 איש.

ב-7 ביולי 1942 בוצעה בגטו שבכפר אקציה, בה נרצחו כ-1,250 מיהודיו בידי שוטרים גרמנים, אוקראינים ופולנים ביער סמוך. במקביל ערכו הגרמנים והפולנים מצוד אחר כמה עשרות יהודים שנמלטו מהגטו.

ב-15 באוגוסט 1942 הועברו מעט מיהודי הגטו למחנות עבודה, וכל יתר יהודי הגטו שולחו בסוף קיץ 1942 למחנה ההשמדה בלז'ץ.

קישורים חיצוניים
----------------

ויקישיתוף מדיה וקבצים בנושא **נובי ז'מיגרוד** בוויקישיתוף
* נובי ז'מיגרוד באתר מרכז מורשת יהדות פולין
* ז'מיגרוד נובי (Żmigród Nowy), ב"אנציקלופדיה של הגטאות", באתר "יד ושם"
* "נובי ז'מיגרוד", באתר השטעטל הווירטואלי
* יואנה שליבה, ז'מיגרוד נובי, **אנציקלופדיה של המחנות והגטאות** (כרך II, חלק A, עמ' 599–601), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
**אינקובציה** היא אחד מארבעת השלבים המוצעים על ידי הסוציולוג גרהם וולאס לחשיבה יצירתית: הכנה – אינקובציה – הארה –אימות.

אינקובציה מוגדרת כתהליך של שחלוף לא מודע של אלמנטים של מחשבה שהיו מגורים דרך עבודה מודעת בנקודת זמן כלשהי, והפכו לרעיון חדשני בנקודת זמן מאוחרת יותר.

קורה רבות בפתרון בעיות שכאשר חושבים על בעיה מסוימת לפרק זמן מסוים, ואחר כך עושים הפסקה לפרק זמן מסוים, הקושי בבעיה 'נעלם' ולעיתים אף הפתרון מופיע מ"שום מקום" כאשר חושבים על משהו אחר. ספרים רבים לחשיבה אפקטיבית ופתרון בעיות מציעים לקורא להניח לבעיות לפרק זמן כלשהו.
בהקשר זה, נדידת מחשבות יכולה לתרום ליצירתיות בפתרון בעיות, על ידי הגברת התועלת היצירתית של מרווחי האינקובציה.

פרדיגמה למחקר אפקט האינקובציה
-----------------------------

הפרדיגמה המקובלת ביותר למחקר אינקובציה כוללת השוואה בין פתרון בעיות בהן מפסיקים לחשוב על הבעיה לפרק זמן מסוים, לעומת בעיות עליהן עובדים במשך פרק זמן רצוף. משך הזמן הכולל לפתרון כל בעיה שווה בשני התנאים ובמהלך תקופת האינקובציה בדרך כלל מבצעים פעולות שאינן קשורות לפתרון הבעיה על מנת למנוע חשיבה מודעת על הבעיה.
האפקט הוכח בניסויים שהראו ביצועים יוצאי דופן בפתרון בעיות בהן העבודה הופסקה על פני שני מקטעי זמן לעומת מצב בו לא הייתה הפסקה. במקרה זה, אפקט האינקובציה מוגדר, כל סוג של תועלת שתרמה לפתרון הבעיה בעקבות ההפסקה.

אפקט האינקובציה ורגשות ויצירתיות
--------------------------------

כאשר דנים בקשר בין אפקט האינקובציה לרגשות ויצירתיות, חוקרים מגלים כי מצב רוח טוב מגביר את היצירתיות בעבודה. משמעות הדבר היא שאנו נצפה שרמת היצירתיות ביום נתון תושפע לטובה ממצב רוח טוב ביום הקודם, ללא קשר למצבי הרוח שהיו בימים שלפני יום קודם זה. כלומר, גם אם האדם נמצא במצב רוח שאינו חיובי ימים ספורים קודם ליום בו הוא במצב רוח חיובי, הדבר לא ישפיע על היצירתיות שלו ביום שלאחר מכן. אם מצב רוח טוב ביום מסוים מגביר את מספר המחשבות והקפן, מחשבות אלו יכולות לעבור אפקט אינקובציה במהלך הלילה ובכך תגברנה את ההסתברות להופעת מחשבות יצירתיות ביום למחרת.

התפתחויות מחקריות חדשות במדעי המוח מספקות ראיות מסקרנות למכניזם העומד בבסיס אפקט האינקובציה[דרוש מקור] – במיוחד זה אשר מתרחש במהלך השינה. מחקר גילה[דרוש מקור] שההתנסויות של אנשים בזמן שהם ערים יכולות להיות מגובשות לזיכרון, וכתוצאה מכך להגביר את הביצועים ביום למחרת ללא כל מאמץ נוסף או התעסקות עם המשימה. מעבר לכך, יש הוכחות גוברות כי שינה יכולה לסייע בתהליכי הזיכרון ולימוד, כגון: זיכרון אסוציאטיבי אשר תורם לפתרון בעיות יצירתי. חוקרים הראו[דרוש מקור] שתובנה בפתרון בעיות יכולה להשתפר משמעותית על ידי תקופת שינה לאחר עבודה התחלתית על המשימה.

ראו גם
------

* רגשות
* יצירתיות
* מודל הבנייה וההרחבה
* רגשות וזיכרון
* רגש חיובי

הערות שוליים
------------

1. ↑  Christensen, T. Bo (2005). Creative Cognition: Analogy and Incubation. Department of Psychology, University of Aarhus, Denmark
2. 1 2  Seabrook Rachel, Dienes Zoltan (2003). Incubation in Problem Solving as a context Effect
3. ↑  Schooler, J. W. Smallwood, J. Christoff, K. Handy, T. C. Reichle, E. D. & Sayette, M. A. (2011). Meta-awareness, perceptual decoupling and the wandering mind. Trends in cognitive sciences, 15(7), 319-326.
פירוש נוסף ערך זה עוסק בהר בעומאן. אם התכוונתם להר בלוב, ראו אל-ג'בל אל-אח'דר (לוב).

**ג'בל אח'דר** (בערבית: **الجبل الأخضر**  - "ההר הירוק") הוא אזור הררי המהווה חלק מהרי חג'ר בעומאן. 

אורכו של אזור הררי זה 300 קילומטרים מצפון מערב לדרום מזרח והוא מרוחק בין 50 ל-100 קילומטרים ממפרץ עומאן. הגבוה בהרי הרכס הוא ג'בל שמס (הר השמש) שגובהו כ-3,000 מטרים, והוא הנקודה הגבוהה ביותר בעומאן ובכל מזרח חצי האי ערב.

האקלים ברכס ההררי הוא מדברי. עם זאת, קיימים בו אזורים בהם כמות המשקעים השנתית הממוצעת היא כ-300 מילימטר, המאפשרת גדילת שיחים ועצים נמוכים ואף גידול חקלאי (לרוב באמצעות טרסות) - ומכאן שמו של ההר. בשל גובה הרכס ההררי בחודשי הקיץ הטמפרטורות בו נמוכות מהמדבר הסובב אותו, ולכן מהווה האזור אתר תיירות. תושבי האזור מתפרנסים מתיירות ומגידולים חקלאיים ובהם רימונים, אגסים, אפרסקים, גפנים, וורדים לייצור מי ורדים.

באזור הרכס מתגורר שבט באני ריאם המונה כ-14,000 תושבים.

היסטוריה
--------

בין השנים 1957 ל-1959 התנהל מאבק מזוין בין כוחותיו של סולטאן עומאן (שלהם סייעו כוחות צבא בריטניה) לבין כוחות מורדים בחסותה של ערב הסעודית. מאבק מזוין זה מכונה כיום מלחמת ג'בל אח'דר. 

באוגוסט 2011 הכריז הסולטאן קאבוס בן סעיד אאל סעיד על האזור כעל שמורת טבע.

קישורים חיצוניים
----------------

ויקישיתוף מדיה וקבצים בנושא **ג'בל אח'דר** בוויקישיתוף
* פעולות כוחות בריטיים במלחמת ג'בל אחדר
* ההכרזה על ההר כעל שמורת טבע, חדשות המפרץ, 18 באוגוסט 2011
הבריכה לפני הריסתה ב-2005
**בריכת גלית** הייתה בריכת שחייה עירונית בשכונת יד אליהו שבתל אביב.

היסטוריה
--------

הבריכה הוקמה ב-1964 סמוך להיכל הספורט יד אליהו, במטרה ליצור במקום קומפלקס ספורט, ונבנתה כבריכה עירונית בצורת האות "ר", במימון עיריית תל אביב. מטרת המתכננים הייתה להקים בריכה שיהיו בה תחרויות שחייה רבות ומשחקי כדורמים. זו הייתה הבריכה הראשונה שהוקם בה יציע צופים, עם מקום למאות צופים. אולם יציע הצופים מוקם בצורה לא טובה, ומי שישב עליו, היה בקצה המסלול ולא לאורכו, ולכן ראה את הפעילות ממרחק של עשרות מטרים, מה שפגם בהנאת הצפייה. בבריכה גם התקיימו קורסי הכשרה לנוער במסגרת מציל חובב.

ב-1965, במסגרת משחקי המכביה השביעית, אירחה הבריכה את תחרויות השחייה, שבהן החל לדרוך כוכבו של צעיר בן 15 מארצות הברית, מארק ספיץ, שזכה בארבע מדליות.

בריכת גלית נחשבה תמיד בריכה חמה. שלא כמו בריכת גורדון, בה היו המים מוחלפים מדי יום במי תהום מלוחים השאובים מעומק 150 מטרים, ובשל כך היו צוננים, המים בבריכת גלית התחממו בשמש הקיץ של תל אביב. לפני תחרויות היו שופכים לבריכה כמויות גדולות של קרח כדי לצנן את המים.

באמצע שנות התשעים אירחה בריכת גלית את תחרות אליפות אירופה לנערות בשחייה אמנותית.

בתחילת שנות ה-2000 החל מעמדה של הבריכה להתדרדר. בריכות חדשות הוקמו ברחבי העיר וכן מועדוני ספא. תושבי מזרח ודרום תל אביב שהיו לקוחותיה העיקריים הפסיקו לפקוד אותה עקב כך, וגם ניסיון של התקנת מגלשות מים במורד יציע הצופים לא הצליח להציל את הבריכה. משנת 2005 היא עמדה נטושה עד הריסתה ב-20 באוקטובר באותה השנה.

ב-2007 הוקם במקומה פארק ציבורי בשם "פארק גלית".

פארק גלית
---------

סקייטפארק גלית (ברקע: היכל הספורט יד אליהו)
פארק גלית
פארק גלית נחנך ב-30 באוקטובר 2007 ונכללים בו גינות נוי, פינות משחק, שבילי אופניים וסקייטפארק עשוי בטון, המיועד לסקייטבורדינג וגלגיליות שנחשב לגדול ולמשוכלל ביותר שהוקם בישראל. ב-2009 נחנכו בפארק מגרש חנייה תת-קרקעי, רחבת דשא בשטח של 20 דונם, מגרשי ספורט ומשטחים רטובים למשחקי מים.
את אזור הסקייט פארק תכנן אבי לוזיה. הסקייט פארק עצמו נבנה על יד חברה אמריקאית לבניית סקייט פארקים בשם Grind Line.

קישורים חיצוניים
----------------

ויקישיתוף מדיה וקבצים בנושא **בריכת גלית** בוויקישיתוף
* יובל אזולאי, הבריכה בה שחו ספורטאי המכביה תהפוך לפארק ציבורי, באתר הארץ, 20 באוקטובר 2005
* אילנה פישר, פארק אקסטרים ייפתח בתל אביב, באתר ynet, 28 באוקטובר 2007
* ספורט רחוב בפארק גלית בתל אביב, גן ונוף, נובמבר 2008
* פארק גלית באתר עיריית תל אביב
* אודות פארק גלית
**מרי רוג'רס** (באנגלית: **Mary Rodgers,** ינואר, 11 1931 - יוני, 26 2014) הייתה מלחינה תסריטאית וסופרת אמריקאית. היא נולדה בשנת 1931 ונפטרה בשנת 2014. הספר המפורסם ביותר שלה הוא "freaky friday", המחזמר המפורסם ביותר שהלחינה הוא "once upon a mattress".

ביוגרפיה
--------

מרי רוג'רס נולדה בשנת 1931 בניו יורק שבארצות הברית. אביה, ריצ'רד רוג'רס, היה מלחין מצליח ואמה, דורותי פיינר, הייתה עקרת בית. רוג'רס בחרה בקריירה שלה בזכות משפחתה ובעיקר בזכות אביה, היא ראתה את הצלחתו ושאפה להיות כמוהו ולהגיע להישגים דומים. רוג'רס הייתה מלחינה ותרמה כסף לארגונים רבים.

פריצת הדרך המשמעותית ביותר שלה, הייתה כאשר עבדה על Once Upon a Mattress, שהיה מחזמר מצליח שרץ בברודוויי במשך זמן רב וזכה בפרס "Theatre World Award".

היא הייתה נשואה פעמיים וילדה חמישה ילדים. בעלה הראשון היה ג'וליאן ב. ביטי ג'וניור, לאחר שנולדו להם שלושה ילדים התברר שהוא הומוסקסואל והוא החל להתעלל ברודג'רס פיזית. כשעוד היו נשואים רודג'רס ניהלה רומן עם האדם איתו כתבה את המחזמר "the mad show", סטיבן סונדהיים. כמה שנים, לאחר מכן פגשה את בעלה השני הנרי גוטל, לאחר חתונתם נולדו להם שני ילדים.

היצירות שלה
-----------

### קריירה מוזיקלית

בשנת 1960 עלה לראשונה המחזה "once upon a mattress" שמרי רוג'רס הלחינה במלואו, המחזה נכתב על ידי מרשל בארר והתבסס על המעשיה "הנסיכה והאפון" (the princces and the pea). לאחר ההצלחה המסחררת של "once upon a mattress" היא ומרשל בארר החליטו להפיק מחזמר נוסף שנקרא "the mad show". במחזמר הזה נוסף אדם חדש שלא היה ב"once upon a mattress" להפקה, סטיבן סונדהיים, הוא עזר לרוג'רס בהלחנה ולבארר בכתיבה. המחזה מבוסס על מגזין ושמו "mad magazine" שהיה מגזין סאטירה אמריקאי. המחזה הזה הצליח פחות מהקודם ולא הגיע עד לברודוויי. 

### קריירה ספרותית

היצירה המפורסמת ביותר שכתבה מרי רוג'רס הוא הספר "יום שישי הפוך", שעובד לשני סרטים מצליחים. הסרט הראשון נקרא "אמא ליום אחד" ויצא לאור בשנת 1976, הסרט השני נקרא "יום שישי הפוך" ויצא לאור בשנת 2003.

הערות שוליים
------------

1. 1 2  Ted Chapin, Mary Rodgers (1931-2014): A Woman of Many Talents, New Music USA, ‏2014-07-08 (באנגלית אמריקאית)
2. 1 2  Jeff Lunden, Published 8 years after her death, Mary Rodgers' memoir is a true tell-all book, npr, ‏August 11, 2022
3. ↑  Once Upon a Mattress, Concord Theatricals (באנגלית)
4. ↑  Home, Mad Magazine (באנגלית)
5. ↑  *Freaky Friday*, 2003-08-06, נבדק ב-2023-01-18
6. ↑  *Freaky Friday*, 1977-01-21, נבדק ב-2023-01-18
**Seed Productions** הייתה חברת הפקת סרטים שקשורה לפוקס המאה ה-20, שהוקמה על ידי השחקנים האוסטרלים יו ג'קמן ואשתו השחקנית והבמאית דבורה לי פורנס עם המפיק והשותף העסקי ג'ון פלרמו.

היסטוריה
--------

מטה החברה היה ממוקם במתחם של חברת פוקס המאה ה-20 בסנצ'ורי סיטי שבלוס אנג'לס. המשרד האוסטרלי נפתח בשנת 2006 באולפני פוקס אוסטרליה בסידני.

הפרויקט הראשון שתכננה החברה היה "X-מן המקור: וולברין", סרט המפרט את מקורותיו של הדמות הבדיונית וולברין, שג'קמן גילם בסדרת סרטי אקס-מן. צילומי הסרט היו אמורים להתחיל מיד לאחר השלמת הסרט השלישי בסדרה, X-מן: המפלט האחרון, אך הצילומים בניו זילנד התעכבו עד ל-18 בינואר 2008‏. בינתיים הפיקה החברה את "הרשימה" (2008) בכיכובו של יואן מקגרגור, שלושה סרטים תיעודיים על קריקט בכיכובו של גאס וורלנד, ואת סדרת הטלוויזיה קצרת הימים "Viva Laughlin". ב-2010 החליט יו ג'קמן לפרק את החברה כדי להתרכז במשחק.

סרטים
-----

* הרשימה (2008)
* X-מן המקור: וולברין (2009)

טלוויזיה
--------

* "An Aussie Goes Barmy" ‏(2006)
* "Viva Laughlin" ‏(2007)
* "An Aussie Goes Bolly" ‏(2008)
* "An Aussie Goes Calypso" ‏(2008)

קישורים חיצוניים
----------------

* ‏Seed Prouductions, במסד הנתונים הקולנועיים IMDb (באנגלית)

הערות שוליים
------------

1. ↑  Hugh Jackman sets up Australian camp, באתר ‏ninemsn‏, 16 באוגוסט 2006.
2. ↑  Hugh's howling success - Film - Entertainment - smh.com.au
3. ↑
4. ↑  Hugh Jackman's Seed Productions Closes Up Shop

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2008083875
* VIAF: 146810367
* WorldCat: lccn-n2008083875

 |
**עפרה צימבליסטה** (1939 – 22 ביוני 2014) הייתה פסלת ישראלית.

ביוגרפיה
--------

נולדה בישראל בשנת 1939. בין השנים 1971–1975 למדה בבית הספר לאמנות קלישר בתל אביב. בין השנים 1975 ל-1976 למדה ליתוגרפיה, תחריט והדפס ­רשת ב"סדנאות האמנים" בתל אביב.

בין פסליה המוצגים במקומות ציבורים, נמצאים פסל של שלושה זמרי מקהלה, על מרפסת בבית המלון ברוטשילד 96 בתל אביב ובגן הסיפור לפי הספר "והילד הזה הוא אני" שבחולון. בשנת 2002 הציגה את תערוכתה "מעבר לכחול" במוזיאון מגדל דוד. התערוכה הכילה כ-30 פסלים של יציקות גוף אדם בצבע כחול.

התגוררה בקריית אונו ועבדה בקריית אונו ובאשדוד. אמו של נגן כלי ההקשה הישראלי חן צימבליסטה.

בשנות השמונים התיידדה צימבליסטה עם המשוררת יונה וולך, שגרה אף היא בקריית אונו. בעקבות החברות נוצרה תערוכה משותפת שבה הוצגו שירים של וולך בכתב ידה על נייר ממוחזר שהכינה צימבליסטה. צימבליסטה הנחתה את וולך בנוגע לעיצוב הטקסט על הנייר. התערוכה, "נייר+כתב", הוצגה ב-1984 בגלריה שרה לוי בתל אביב וזכתה לעניין רב. היא הוצגה שוב בשנת 2014 במסגרת התערוכה "הברכה והקללה" בבית הנסן.

"אישה עם שלבי סולם", גן הפסלים ברמת השרון
פסלים של צימבליסטה בגבעת העץ הבודד בפארק רייספלד בקריית אונו
נפטרה ממחלת הסרטן ב-22 ביוני 2014, והובאה לקבורה בבית הקברות שבקיבוץ עינת.

קישורים חיצוניים
----------------

ויקישיתוף מדיה וקבצים בנושא **עפרה צימבליסטה** בוויקישיתוף
* אתר האינטרנט הרשמי של עפרה צימבליסטה
* עפרה צימבליסטה, באתר מרכז המידע לאמנות ישראלית, מוזיאון ישראל
* עופרה צימבליסטה מדברת על יונה וולך
* "מעבר לכחול" - תערוכה של צימבליסטה במוזיאון מגדל דוד, סרטון באתר יוטיוב
* האשה שצובעת אנשים בכחול, באתר TheMarker Cafe
* שני ליטמן, הפסלת עפרה צימבליסטה, 1939–2014, באתר הארץ, 23 ביוני 2014
* חגית פלג רותם, ‏"היטהרות": תערוכה של הפסלת עפרה צימבליסטה ז"ל, באתר גלובס, 25 במרץ 2015
* סרט פתיחת תערוכת "המופע הגדול" של עפרה צימבליסטה במוזיאון הפתוח בגן התעשייה תפן בתאריך 14 במאי 2016, סרטון באתר יוטיוב

הערות שוליים
------------

1. ↑  יובל כספי, "'הנייר היה בשבילי כמו הבשר שעליו תכתוב יונה את השירים'", ערב רב, 19 באפריל 2014
2. ↑  שני ליטמן, הפסלת עפרה צימבליסטה, 1939–2014, באתר הארץ, 23 ביוני 2014

|  |  |
| --- | --- |
| בקרת זהויות עריכת הנתון בוויקינתונים | 
* ICIA: 276557
* NLI: 987007306501005171
* GND: 118055941X
* ISNI: 0000 0000 7909 6308
* LCCN: no2002005468
* VIAF: 98326777
* WorldCat: lccn-no2002005468

 |
**עליסה בארץ הפלאות** (באנגלית: **Alice in Wonderland**) הוא סרט פנטזיה מונפש אוסטרלי לילדים משנת 1988, המבוסס על הספר "הרפתקאות אליס בארץ הפלאות" שכתב לואיס קרול. הסרט בוים על ידי ריצ'רד טרואבלוד, נכתב על ידי פול לידון והופק על ידי רוז פיליפס, כאשר הפקת הסרט נעשתה באולפני ההנפשה ברבנק.

הסרט הופץ להקרנה ביתית ברחבי העולם ודובב לשפות שונות. הסרט הופץ לראשונה באוסטרליה בשנת 1988 בדיבוב אנגלי. בישראל הסרט הופץ לראשונה בדיבוב לעברית בשנת 1990, ובפעם נוספת בדיבוב שונה בשנת 1997. אורך הסרט הוא כ-51 דקות, ושפת המקור שלו היא אנגלית (הסרט דובב לשפות נוספות, ביניהן עברית ואיטלקית).

בשונה מסרטים אחרים של אולפני ההנפשה ברבנק, בסרט היה רק שיר נושא מקורי אחד, אותו הלחין מארק איסקס. שנה לפני הפצת הסרט, חברת ההפקה הפיצה את הסרט "אליס מבעד למראה", אשר מבוסס על הספר "מבעד למראה ומה אליס מצאה שם" המשמש כספר המשך ל"הרפתקאות אליס בארץ הפלאות".

זכויות היוצרים של הסרט כיום נמצאות בבעלות Pulse Distribution and Entertainment, ומנוהלות על ידי חברת NuTech Digital.

תקציר העלילה
------------

הסרט מספר על עליסה, ילדה היושבת לבד ליד הנהר וקוראת ספר עד שהיא מחליטה שהיא לא מסוגלת לקרוא עוד ומפסיקה. שהיא מפסיקה לקרוא היא משתעממת ומרגישה שנאה למקום בו היא נמצאת. פתאום, מופיע ארנב לבן שמחזיק שעון כיס, עליסה ראתה אותו ורצה אחריו. עליסה רצה בסקרנות אחרי הארנב הלבן, ומוצאת את עצמה נופלת לתוך בור. אחרי נפילה ארוכה, עליסה הגיעה לארץ הפלאות, ארץ בה יש הרבה דברים שונים. בארץ הפלאות עליסה פוגשת אנשים רבים, ועוברת חוויות שונות ומשונות.

דמויות ומדבבים
--------------

### מדבבים מקוריים

* **אוליביה מרטין** - עליסה
* **פיליפ הינטון**
* **מויה או'סאליבן** (אנ') - מלכת הלבבות
* **קית סקוט** (אנ') - הכובען המטורף
* **פול ג'ונסטון**

### מדבבים בעברית

#### מדבבים בעברית בשנת 1990

דיבוב זה בוים על ידי ניקו בר, והופק על ידי שרון מלמד.

* **שרון מלמד** - עליסה / דמויות שונות
* **אבי פניני** - השפן הלבן / הזחל / ארנב האביב / הכובען המטורף / מלכת הלבבות / ביל / דמויות שונות

#### מדבבים בעברית בשנת 1997

דיבוב זה בוים על ידי יסמין גמליאל, והופק על ידי עוזי פוקס, סאלי אמיגה וענבר שטגר עזרא.

* **טליה ברקאי** - עליסה
* **עמי מנדלמן** - קולות רקע
* **יואב בר-לב** - קולות רקע
* **גיורא קנת** - קולות רקע
* **יסמין גמליאל** - קולות רקע
* **דני בסן** - קולות רקע
* **מיכה אוזין סליאן** - קולות רקע

ראו גם
------

* הרפתקאות אליס בארץ הפלאות

קישורים חיצוניים
----------------

* "עליסה בארץ הפלאות", במסד הנתונים הקולנועיים IMDb (באנגלית)
* "עליסה בארץ הפלאות", באתר AllMovie (באנגלית)
* "עליסה בארץ הפלאות", במסד הנתונים הקולנועיים KinoPoisk (ברוסית)
* "עליסה בארץ הפלאות (1990)", במיזם "אישים" לתיעוד היצירה הישראלית
* "עליסה בארץ הפלאות (1997)", במיזם "אישים" לתיעוד היצירה הישראלית
התמונה התוך ניתוחית מציגה את המנתח מקרין את האזור בטיפול באמצעות סיב אופטי. הסיב מחובר לקרן לייזר הפועלת באורך הגל המתאים (נראה אדום במקרה זה). החולה מקבל תחילה חומר רגיש לאור (למשל פוטופרין) אשר נספג באופן מועדף על ידי תאים סרטניים. במהלך הטיפול, הקרן היוצאת מהסיב ממוקמת ליד הגידול ומתופעלת על ידי המנתח בצורה מתאימה, כך האור מפעיל חומרים המסוגלים להרוג רק את התאים הסרטניים עם פגיעה מינימלית בסביבה.
**טיפול פוטודינמי** (באנגלית: **Photodynamic therapy-PDT**) הוא טיפול בסרטן הכולל שלושה מרכיבי מפתח: חומר רגיש לאור, אור ו"חמצן רקמות".

היסטוריה
--------

PDT נבדק לטיפול בפסוריאזיס ואקנה, ומאושר לטיפול בצורות שונות של מקולופתיה ניוונית (המונח מקולופתיה מזהה שורה שלמה של מחלות עיניים שעלולות להשפיע על המקולה: המקולה היא חלק מהעין הממוקמת במרכז הרשתית ואחראית לראייה ברורה ומפורטת). הרופא הגרמני פרידריך מאייר-בץ ביצע את המחקרים הראשונים על מטופלים אנושיים בשנת 1913 עם מה שהיה ידוע בתחילה כטיפול פוטוגרפי (FRT) תוך שימוש בפורפירין (Porphyrin) כחומר רגיש לאור. מאייר-בץ חווה את ההשפעות של המטופורפירין -FRT על העור שלו. תומאס דוהרטי ממרכז הסרטן ברוזוול פארק, כמו אחרים ברחבי העולם, הפך לתומך ומחנך בולט של PDT.

הטכנולוגיה
----------

PDT הבשיל כטכנולוגיה רפואית בת קיימא בסביבות שנות ה-80 במוסדות שונים ברחבי העולם. החולים הראשונים טופלו במרכז הסרטן המקיף ברוזוול פארק, בבית החולים לילדים בלוס אנג'לס, (Roswell Park Comprehensive Cancer Center) בבית החולים המחוזי של לוס אנג'לס ובמרפאות ובתי חולים נוספים בארצות הברית ובמדינות אחרות. אבל ג'ון טות' (Toth), מנהל Cooper Medical Devices Corp/Cooper Lasersonics, היה אחראי ללייזרי הארגון הקליניים הראשונים, שבזכותם הוכרה ההשפעה הכימית-פוטודינמית של הטיפול. Toth כתב את הדו"ח התפעולי הראשון של PDT וכינה אותו "טיפול פוטודינמי" כדי לתמוך טוב יותר במאמצים להכין עשרה אתרים קליניים ביפן, שבהם למונח "קרינה" היו קונוטציות שליליות. PDT זכה להתעניינות רבה עוד יותר כתוצאה מהמאמצים של תומאס דהרטי להרחיב את הניסויים הקליניים והקמת "האגודה הבינלאומית לפוטודינמיקה" ב-1986 (International Photodynamic Association).

קישורים חיצוניים
----------------

ויקישיתוף מדיה וקבצים בנושא **טיפול פוטודינמי** בוויקישיתוף
* International Photodynamic Association

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000216873

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
המונח "מתאו אלמן" מפנה לכאן. לערך העוסק במנהל ספורטיבי מהאיים הבלריים, ראו מטאו אלמאני.

**מתאו אלמן** (בספרדית: **Mateo Alemán**;‏ 1547 – 1615) היה סופר ספרדי.

ביוגרפיה
--------

מתאו אלמן היה בן למשפחת אנוסים מסביליה. בשנת 1564 הוא סיים את לימודיו באוניברסיטה המקומית, ואחר עבר ללמוד בסלמנקה. ב- 1571 נשא לאישה את קטאלינה ד'אספינוסה, אך נישואים אלה לא היו מוצלחים והוא סבל מקשיים כספיים. מ-1571 עד 1588 שימש כפקיד במשרד האוצר הספרדי. ב-1594 נעצר באשמת מעילה, אך שוחרר במהרה. בשנת 1599 התפרסם חלקה הראשון של יצירתו הידועה ביותר, "השודד" או "חייו של גוסמאן מאלפראצ'ה". יצירה זו היא הראשונה, שאין מחלוקת על השתייכותה לז'אנר הרומן הפיקרסקי הספרדי. הספר הודפס בשש עשרה מהדורות בחמש השנים לאחר צאתו לאור, והשפיע רבות על הספרות בת הזמן. ב- 1600 תורגם לראשונה לצרפתית, ובשנת 1604 התפרסם חלקו השני. באותה שנה פרסם את חיבורו "אנטוניו הקדוש מפאדובה" ואת גרסתו לשני מזמורי תהילה של הורטיוס.

בשנת 1608 היגר למקסיקו והקים בה בית דפוס. ב-1609 פרסם בעיר מקסיקו את חיבורו "אורטוגרפיה קאסטלאנה" שעסק ברפורמה של הדקדוק הספרדי.

יצירת המופת שלו, "חייו של גוסמאן מאלפראצ'ה" תורגמה שוב לצרפתית ב-1619 על ידי המשורר ז'אן שאפלן. ב-1623 היא תורגמה ללטינית ובאותה שנה לאנגלית על ידי ג'יימס מאב.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מתאו אלמן** |
| ויקישיתוף תמונות ומדיה בוויקישיתוף: **מתאו אלמן** |

* כתבי מתאו אלמן בפרויקט גוטנברג (באנגלית)
* מתאו אלמן, ברשת החברתית Goodreads
* מתאו אלמן, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274729205171
* BIBSYS: 90149647
* BNE: XX936447
* BnF: cb118856037 (data)
* CANTIC: a1003822x
* CiNii: DA01427849
* GND: 118501771
* ICCU: CFIV045790
* ISNI: 0000 0001 0849 1949
* LCCN: n50033487
* NKC: jn19990210032
* NLA: 35002891
* NLG: 169952
* NLK: KAC201232216
* NLP: a0000002601844
* NTA: 068707428
* SELIBR: 268964
* SNAC: w6sq9jr3
* SUDOC: 02664827X
* Trove: 785545
* VcBA: 495/4882
* VIAF: 100165941
* WorldCat: viaf-161010772

 |
**הסימפוניה העשירית** במי במול מז'ור של המלחין לודוויג ואן בטהובן היא יצירה היפותטית. קטעי רשימותיו של בטהובן אוחדו על ידי בארי קופר ליצירה אחת, אשר הוקלטה פעמיים בשנת 1988: פעם תחת ניצוחו של ולטר ולר, ופעם תחת ניצוחו של וין מוריס. קופר אסף מספיק חומר ורישומים על מנת להפיק את הפרק הראשון (אנדנטה, בסולם הטוניקה) ופרק נוסף (אלגרו, במינור המקביל - דו מינור). קופר אף טען כי מצא קטעי סקרצו אשר לא היו רבים מספיק כדי להפיק מהם פרק משל עצמם.

בטהובן מעולם לא השלים את הסימפוניה העשירית. לאחר השלמת הסימפוניה התשיעית שלו, התרכז בטהובן בעיקר בהלחנת רביעיות כלי קשת, למרות שכיום ניתן למצוא עדויות לכך, שעבד בין השאר גם על יצירה תזמורתית; נטען, כי הוא ניגן קטעים מהיצירה לחברו, קארל הולץ. ראיית היצירה שהפיק קופר בתור "הסימפוניה העשירית" שנויה במחלוקת, כי הרי לא ידוע בוודאות שכל הקטעים שאוגדו על ידי קופר נכתבו לסימפוניה, או לכל יצירה אחרת. קופר טען, כי הוא מצא ואיחד כחמישים קטעים נפרדים מאת בטהובן על מנת ליצור את היצירה.

אף על פי שהיצירה שנויה במחלוקת, ישנה הסכמה כללית באשר לעובדה, שבטהובן התכוון לכתוב סימפוניה נוספת. ישנם אזכורים רבים ברישומיו (במקור, בטהובן רצה שהסימפוניה התשיעית תהיה אינסטרומנטלית לחלוטין וחשב להלחין את האודה לשמחה בתור קנטטה נפרדת ואחריה את הסימפוניה העשירית, שאותה יסיים בקטע ווקאלי). מלומדים רבים מחשיבים את יצירתו של קופר כמועילה לחקר בטהובן, אך פחות כיצירה אותנטית שלו.

יש המתייחסים אל הסימפוניה הראשונה של יוהנס ברהמס כ"הסימפוניה העשירית של בטהובן", כינוי שהודבק לה כנראה על ידי הנס פון בילוב. באופן מקרי, לשתי הסימפוניות ישנו פרק אלגרו בסולם דו מינור וב-6/8.

קישורים חיצוניים
----------------

* מידע על היצירה "הסימפוניה העשירית של בטהובן" באתר מיוזיק בריינז
* מאמר על השיטה מאחורי הפקת הסימפוניה

הערות שוליים
------------

1. ↑  בטהובן: הקלטה ראשונה של הסימפוניה העשירית במי במול מז'ור, פרק ראשון, התזמורת הסימפונית של לונדון בניצוח וין מוריס; Carlton Classics; ASIN: B000003YPG
2. ↑  דייוויד לי ברודבק, "הסימפוניה הראשונה של ברהמס", קיימברידג': הוצאת אוניברסיטת קיימברידג' (1997): 86. "בילוב, שעשה קודם יד אחת עם ליסט ועם וגנר באסכולה הגרמנית החדשה, הבין היטב לאן נושבת הרוח באקלים המוזיקו-פוליטי של אותם ימים, והתייחסותו אל "הסימפוניה העשירית" ... יכולה להתפרש אך ורק כניסיון לחרחר ריב ... נראה הדבר, שבילוב רמז בכך כי ברהמס, לא הגאון מביירוית [וגנר], הוא הזכאי להתהדר באצטלה של בטהובן."
3. ↑  נורמן דל מאר, "לנצח על ברהמס", אוקספורד: הוצאת אוניברסיטת אוקספורד (1993): 1. "וכש[ברהמס] הרשה לה [הסימפוניה הראשונה שלו] לבסוף להופיע, היה רגיש מאוד להערות הנדושות, יש להודות, על היותה העשירית של בטהובן."

| הסימפוניות של בטהובן |
| --- |
| 

|  |
| --- |
| מס' 1 בדו מז'ור • 
מס' 2 ברה מז'ור • 
מס' 3 במי במול מז'ור (אירואיקה) • 
 מס' 4 בסי במול מז'ור • 
 מס' 5 בדו מינור (הגורל) • 
 מס' 6 בפה מז'ור (הפסטורלית) • 
 מס' 7 בלה מז'ור • 
 מס' 8 בפה מז'ור • 
 מס' 9 ברה מינור (הכוראלית)
תאורטית:  מס' 10 במי במול מז'ור  |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: f0b2b45c-b394-3a73-bd9f-92aedebe0e06

 |
**תסמונת צחנת הדג** (בלועזית: Trimethylaminuria או fish odor syndrome) היא הפרעה מטבולית נדירה שגורמת לפגיעה בייצור של אנזים בשם FMO3 בגוף. כשאנזים זה אינו מיוצר או כשהוא מיוצר בכמות לא מספקת, מאבד הגוף את היכולת לפרק טרי-מתיל אמין (TMA) המגיע מהמזון, לטרי-מתיל אמין אוקסייד (TMAO). כך מצטבר בגוף טרי-מתיל אמין, מופרש בזיעה ובשתן, וגורם לריח פה אופייני ולריח גוף רע.

היסטוריה
--------

המקרה הקליני הראשון של התסמונת תואר בשנת 1970, אצל ילדה בת 6 עם תסמונת נונאן (הפרעה גנטית המתבטאת בחריגויות גופניות שונות ובלקות שכלית), שביטאה גם ריח גוף רע שתואר כריח דגים. עם השנים נמצא במחקרים כי ההפרעה אינה קשורה דווקא לתסמונת נונאן, כפי שסברו בתחילה, וכי היא קשורה לפגיעה בייצור האנזים FMO3. 

בישראל ידוע על כ-500 אנשים הלוקים בתסמונת.

גנטיקה
------

במרבית המחקרים נמצא כי הלוקים בתסמונת ירשו אותה בתורשה אוטוזומלית רציסיבית, כלומר שני העותקים של הגן בכל תא עברו שינוי; כל אחד מההורים הוא נשא של גן לקוי, וצאצא שירש שני גנים פגומים ילקה בתסמונת. צאצא שירש גן פגום אחד, יהיה נשא כמו ההורה, ולא יפתח את התסמונת, אך הוא עשוי לבטא את התסמין האופייני לעיתים רחוקות ובעוצמה פחותה באופן משמעותי.

תסמינים
-------

הלוקים בתסמונת מדיפים ריח רע דרך השתן, הזיעה, הנשימה וריח הפה, ונוזלי איברי המין. חלק מהחולים מדיפים ריח חזק כל הזמן, אך מרבית החולים מדיפים ריח בעוצמה משתנה מעת לעת. הלוקים בתסמונת לא מבטאים תסמינים פיזיולוגיים אחרים, ונראים בריאים בדרך כלל.

אבחון
-----

אבחון התסמונת נעשה באמצעות מדידת היחס בין החומרים טרי-מתיל אמין וטרי-מתיל אמין אוקסייד בשתן של המטופל, או בבדיקות גנטיות.

טיפול
-----

כיום לא ידוע על טיפול יעיל בתסמונת. קיימות דרכים להפחתת הריח:

* הפחתת צריכה של מזונות עשירים בכולין, כמו חלמון של ביצה, בשר אדום ודגים.
* נטילת מינונים נמוכים של אנטיביוטיקה מסוגים שונים, על מנת להפחית את כמות הבקטריות במעיים.
* שימוש באבקת כביסה בעלת חומציות גבוהה במעט מהרגיל.

בנוסף, מחקר אחד לפחות מצא שנטילת תוסף תזונה עם מרכיב פחם פעיל או נחושת, עשויה לעזור להקלת התסמין, עד כדי העלמת הריח האופייני כליל, אצל חלק מהמטופלים.

קישורים חיצוניים
----------------

* H U Rehman (1999), Fish odour syndrome, Postgrad Med J 75, 451–452
* R Ayesh, S C Mitchell, A Zhang, R L Smith (1993), The fish odour syndrome: biochemical, familial, and clinical aspects, BMJ 307, 655-7

* אלכס דורון, דוקטור תציל אותי! מצעד המחלות המוזרות; הריחנית, באתר nrg‏, 20 בינואר 2013

הערות שוליים
------------

1. ↑  H U Rehman (1999), Fish odour syndrome, Postgrad Med J 75, 451–452
2. ↑  חגית מוסקוביץ ישעיהו, המחלות המוזרות בעולם, באתר של "רשת 13", 18 בנובמבר 2009 (במקור, מאתר "nana10")
3. ↑  דן אבן, 10 מחלות נדירות בישראל, באתר הארץ, 15 בנובמבר 2009
4. ↑  Yamazaki H et al. (2004), Effects of the dietary supplements, activated charcoal and copper chlorophyllin, on urinary excretion of trimethylamine in Japanese trimethylaminuria patients. Life Sci. 74(22):2739-47.

  

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**ג'וזף הארולד אנתוני "ג'ו" האלם** (אנגלית: **Joseph Harold Anthony "Joe" Hulme**;‏ 26 באוגוסט 1904, סטאפורד - 27 בספטמבר 1991, וינצ'מור היל) היה כדורגלן ושחקן קריקט אנגלי.

חייו
----

האלם שיחק בדרך כלל בעמדת הקיצוני הימני. ב-1923 הוא החל את הקריירה ביורק סיטי שלא שיחקה בליגה כלשהי, ובפברואר 1924 הצטרף לבלקברן רוברס. הוא שיחק בבלבקבורן במשך שתי עונות, בהן השתתף ב-74 משחקי ליגה שבהם הבקיע שני שערים. ב-1926 הוא עבר לשחק בארסנל, והיה אחד מהשחקנים הראשונים שהוחתמו על ידי המאמן הרברט צ'פמן; האלם היה ידוע בקצב המשחק שלו ובשליטתו בכדור, ושיחק בארסנל במשך 12 שנים שכללו את שנות ה-30 שבהן זכה המועדון בתארים רבים.

ב-6 בפברואר 1926 האלם ערך את הופעת הבכורה שלו במשחק נגד לידס יונייטד, והפך לשחקן הרכב קבוע לשארית העונה תוך הדחת סידני הואר. האלם נבחר לנבחרת ה-11 של הפוטבול ליג באותה עונה, ובעונה שלאחר מכן (1926/1927) הוא שיחק לראשונה במדי נבחרת אנגליה, במשחק נגד נבחרת סקוטלנד שנערך בהאמפדן פארק ב-2 באפריל 1927. עד ל-1933 הוא שיחק 9 פעמים עבור הנבחרת. באותה עונה הוא שיחק בגמר גביע ה-FA, שהסתיים בהפסד 0 - 1 של ארסנל לקארדיף סיטי כתוצאה מטעותו של השוער דן לואיס.

האלם היה הקיצוני הימני הבכיר של ארסנל עד עונת 1932/1933, וביחד עם קליף באסטין (שהצטרף לארסנל ב-1929) היה אחראי למסירות מוצלחות רבות לחלוץ השני אלכס ג'יימס. האלם ובאסטין היו מבקיעים מצטיינים בזכות עצמם, כאשר האלם מבקיע 18 שערים בעונת 1931/1932 (כולל שלושער נגד סנדרלנד ומידלסברו) ו-20 שערים בעונה שלאחר מכן. בתקופה זו החלו האלם והמועדון לזכות בתארים, כאשר הראשון היה גביע ה-FA בעונת 1929/1930 ואחריו אליפויות ב-1930/1931 ו-1932/1933.

בעונת האליפות 1933/1934 האלם השתתף בשמונה משחקים בלבד כתוצאה מפציעה (בתקופה זו מקומו תפס אלברט ביזלי), אך הצליח לכבוש בהם חמישה שערים. הוא חזר להרכב הקבוע בעונה שלאחר מכן (שגם בה זכה המועדון באליפות), ושיחק בה ב-16 משחקים. אולם, האלם כבר לא היה הבחירה הראשונה לעמדת הקיצוני הימני כתוצאה מפציעתו, והתחרה על מקומו בהרכב עם פט ביזלי ואלף קירצ'ן. בעונת 1935/1936 הוא השתתף ב-28 משחקים במדי ארסנל, וזכה עם המועדון בגביע FA שני שהיה גם תוארו האחרון. האלם הוא השחקן היחיד שהשתתף בכל ארבעת משחקי גמר גביע ה-FA הראשונים בהיסטוריה של ארסנל.

בשתי עונותיו האחרונות בארסנל (1936/1937 ו-1937/1938) השתתף האלם בעשרה משחקים בלבד בפרק זמן של שנה וחצי. הופעתו האחרונה הייתה ב-18 בדצמבר 1937, במשחק נגד ליברפול. האלם הבקיע 125 שערים ב-374 משחקים במדי ארסנל. הוא עבר להאדרספילד טאון בינואר 1938, העפיל עם מועדונו החדש לגמר גביע ה-FA ובסוף העונה פרש מכדורגל.

מלבד הקריירה שלו ככדורגלן הוא היה גם שחקן קריקט, והשתתף כחובט וכמגיש ב-225 משחקים במדי מידלסקס בין 1929 ל-1939.

האלם עבד כשוטר במלחמת העולם השנייה. בין 1945 ל-1959 אימן את טוטנהאם הוטספר, היריבה הידועה ביותר של ארסנל. האלם לא זכה להצלחה רבה בתקופה זו, אך הניח את היסודות לזכיית טוטנהאם באליפות בעונת 1950/1951. לאחר מכן הוא עזב כליל את תחום הכדורגל, והפך לעיתונאי מצליח.

תארים
-----

ארסנל
* אליפות: 4 (1930/1931, 1932/1933, 1933/1934, 1934/1935)
* גביע ה-FA‏: 2 (1930, 1936)

לקריאה נוספת
------------

* Harris, Jeff & Hogg, Tony (ed.) (1995). Arsenal Who's Who, Independent UK Sports. מסת"ב 1-899429-03-4

קישורים חיצוניים
----------------

* פרופיל, באתר Transfermarkt
* פרופיל באתר Gunnermania‏
* פרופיל באתר מועדון הקריקט של מידלסקס
**סחלבן החורש** (שם מדעי: *Cephalanthera longifolia*) הוא גאופיט ממשפחת הסחלביים, בעל פרחים לבנים. בישראל, המין גדל תחת צל חלקי או מלא של חורש ים תיכוני, ופורח בחודשים מרץ-אפריל.

מאפיינים
--------

פרחי סחלבן החורש מואבקים על ידי מינים שונים של דבורים. הפרחים אינם מציעים למאביקיהם גמול צוף או אבקה; עם זאת, הם מפיצים ריח חזק, וכוללים רקמה צהובה בעלת צורה מיקרוסקופית המזכירה גרגרי אבקה. אמצעים אלה משמשים להטעיית המאביקים ולמשיכתם אל הפרח ללא מתן גמול כלשהו (האבקת רמייה). החוקר אמוץ דפני מצא שפרטים של סחלבן החורש הגדלים בקרבת הלוטם המרווני, הם בעלי שיעור גבוה יותר של חנטת פירות. עלי הכותרת הלבנים של הסחלבן, והרקמה הצהובה שבמרכז הפרח, מזכירים את עלי הכותרת הלבנים והאבקה הצהובה של הלוטם המרווני. דמיון זה גורם לביקורים רבים יותר של מאביקים בפרחי הסחלבן, וליתרון רבייתי.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סחלבן החורש** |
| ויקימינים טקסונומיה בוויקימינים: **Cephalanthera longifolia** |

* סחלבן החורש, באתר NCBI (באנגלית)
* סחלבן החורש, בבסיס הנתונים ARKive (באנגלית)
* סחלבן החורש, באתר האנציקלופדיה של החיים (באנגלית)
* סחלבן החורש, באתר צמח השדה
* סחלבן החורש, באתר צמחיית ישראל ברשת
* סחלבן החורש, באתר Tropicos (באנגלית)
* סחלבן החורש, באתר GBIF (באנגלית)
* סחלבן החורש, באתר The Plant List (באנגלית)
* סחלבן החורש, באתר IPNI (באנגלית)
* האם צמחים מתחפשים? מתוך אתר סנונית
**התנועה הלאומית הרויאליסטית** (בצרפתית: **Mouvement national royaliste**, בראשי תיבות **MNR**; בהולנדית: **Nationale Koninklijke Beweging**, בראשי תיבות **NKB**) הייתה קבוצה שפעלה כחלק מתנועת הרזיסטאנס בעת הכיבוש הגרמני בבלגיה במהלך מלחמת העולם השנייה. התנועה פעלה בעיקר בבריסל ופלנדריה והשתייכה לצד הימני של המפה הפוליטית הבלגית.

רקע
---

ה-MNR הוקמה בעת הכיבוש הגרמני בבלגיה זמן קצר אחרי כניעת המדינה במאי 1940 על ידי חברים לשעבר במפלגה הרקסיסטית. את התנועה הנהיגו אויגן מטרן דה וילמרס, תומך לשעבר לאון דגרל. ה-MNR תמכה בכינון משטר סמכותני-דיקטטורי בבלגיה תוך שמירה על המונרכיה בראשות לאופולד השלישי. ביולי 1941 הרשויות הגרמניות החלו לרדוף את התנועה שנאלצה לרדת למחתרת. לאחר עצירתו של מטרן דהה וילמרס במאי 1942 התנועה הפכה לאנטי-גרמנית במובהק והחלה בפעילות במסגרת הרזיסטאנס הבלגי. ה-MNR החלה להדפיס עיתונים ואספה מידע מודיעיני. חברי התנועה גם סייעו בהסתרת יהודים מפני הנאצים וסייעו לטייסי בעלות הברית שמטוסיהם הופלו.

בשיתוף פעולה עם Witte Brigade והארמייה החשאית ה-MNR השתתפה בשחרור נמל אנטוורפן זמן קצר לפני השחרור של בעלות הברית בספטמבר 1944. המבצע מנע מהגרמנים להרוס את מתקני הנמל ואפשר לבעלות הברית לקבל גישה לנמל המים העמוקים הראשון שאליו הגיעו.

אבדות
-----

הלוחית שהוצבה לזכר נופלי התנועה הלאומית הרויאליסטית
במהלך המלחמה הוצאו להורג 160 מחברי התנועה הרויאליסטית במחנות הנאצים. כ-100 נהרגו במהלך שחרור נמל אנטוורפן. אנדרטה לזכר חברי המחתרת שנהרגו במהלך שחרור בריסל מוצבת בסמוך למוזיאון המלכותי לאמנות יפה של בלגיה.

קישורים חיצוניים
----------------

ויקישיתוף מדיה וקבצים בנושא **התנועה הלאומית הרויאליסטית** בוויקישיתוף

הערות שוליים
------------

1. 1 2 3 4  Vincent Dujardin, Mark Van den Wijngaert, **La Belgique sans roi: nouvelle histoire de Belgique 1940-1950**, בריסל: Le Cri édition, 2010, מסת"ב 9782871065203
2. ↑  Monument: National Royalists Monument, Brussels Remembers
**אירית עירית** הוא סרט קומדיה רומנטית ישראלי משנת 1985 בבימויו של נפתלי אלטר שכתב את התסריט ביחד עם אסי דיין.
התסריט שכתב נפתלי אלטר מבוסס על סיפור מאת אשתו אירית אלטר, ועירית ריזילי אשתו של חברו אושיק לוי.

העלילה היא אודות שתי שכנות בעלות שם דומה, המקנאות אחת בגורל השנייה. האחת נשואה לא באושר והאחרת חופשייה אך מחפשת חיי משפחה יציבים, ולבסוף הן מתחלפות בתפקידיהן.

תקציר העלילה
------------

אירית שור (אירית אלטר) נשואה לד"ר בני שור (חנן גולדבלט), כירורג בבית חולים ולהם שני ילדים: רוני (רוני פינקוביץ'), תלמיד בבית ספר תיכון ודפנה (מיכל עובדיה). היא עקרת בית מסורה למשפחתה וחושדת כל הזמן בבעלה שבוגד בה.

מול דירתם גרה עירית כץ (ליאורה גרוסמן), עורכת דין רווקה ומשוחררת שמחליפה גברים לעיתים קרובות. בני ורוני נוהגים להציץ בחשאי למקלחת שלה בעת שהיא מתקלחת.

אירית מקנאה באורח החיים של עירית ומנסה ללמוד קצת ממנה, אך מגלה שאינה יכולה לשאת את המחשבה שתבגוד בבעלה. לאחר ששמשון (אריה צ'רנר), עבריין משוחרר, חודר לדירתה של עירית שייצגה אותו ומתוודה על אהבתו אליה, נקרא בני לעזור לה לסלק אותו על ידי התחזות לחבר שלה איתו היא עתידה להתחתן. לאחר ששמשון מסתלק, נשאר בני בביתה אך אירית מפתיעה אותו ומונעת מהשניים להמשיך בבילוי במיטה.

אירית המתוסכלת מבקשת מעירית שתכיר לה גברים. לאחר ניסיון כושל מסדרת לה עירית פגישה עם עו"ד וינשטיין (יוסי וירז'נסקי) אך אירית טועה ונכנסת לרכב לא נכון בו נוהג אריק (דב גליקמן). היא אומרת לו שאינה זונה אלא רוצה לממש צורך לשכב עם גבר מחוץ לנישואים. אריק מסכים כאשר הוא מתוודה בפניה שגם הוא נשוי, ומעוניין באותו דבר. שניהם נכנסים לחדר במלון ומקיימים סקס נלהב.

אירית משתפת בחוויותיה את עירית וממשיכה להיפגש עם גברים תוך הסוואה שהיא בחוג ציור. עירית מתייאשת מהגברים הסובבים אותה ורוצה חיים יציבים.

כעבור מספר שנים מתחלפים התפקידים - עירית מתחתנת עם ד"ר שור ומטפלת במשפחתו ובצאצא המשותף שלהם ואירית עוברת לדירתה, חיה חיים חפשיים ומחליפה גברים מדי פעם.

כעת ד"ר שור נוהג להציץ לחדר המקלחת הסמוך אל אשתו לשעבר המתקלחת...

שחקנים
------

| שחקן | תפקיד |
| --- | --- |
| חנן גולדבלט | ד"ר בני שור |
| אירית אלטר | אירית שור |
| ליאורה גרוסמן | עו"ד עירית כץ |
| רוני פינקוביץ' | רוני שור |
| מיכל עובדיה | דפנה שור |
| דב גליקמן | אריק |
| גידי גוב | מדריך טיולים |
| אריה צ'רנר | שמשון |
| יוסי וירז'נסקי | עו"ד וינשטיין |

קישורים חיצוניים
----------------

* "אירית עירית", במסד הנתונים הקולנועיים IMDb (באנגלית)
* "אירית עירית", באתר ספר הקולנוע הישראלי
* "אירית עירית", באתר אידיבי
* "אירית עירית", במסד הנתונים הקולנועיים KinoPoisk (ברוסית)
* "אירית עירית", במיזם "אישים" לתיעוד היצירה הישראלית
* מאיר שניצר, סרט - צווארון לבן ואשכנזי, חדשות, 2 באוקטובר 1985 ביקורת
**איוויצה חורבאט** (בקרואטית: **Ivan "Ivica" Horvat**;‏ 16 ביולי 1926 – 27 באוגוסט 2012) היה כדורגלן ומאמן קרואטי, ששיחק בעמדת הקשר אחורי עבור נבחרת יוגוסלביה.

ביוגרפיה
--------

חורבאט נולד ב-16 ביולי 1926, בעיר סיסאק שנמצאת בקרואטיה, שבעבר הייתה שייכת ליוגוסלביה.

חורבאט שיחק את רוב הקריירה שלו במדי דינמו זאגרב שם ערך 507 הופעות בכל המסגרות. לאחר מכן עבר לאיינטרכט פרנקפורט, שם שיחק עד סוף הקריירה שלו. בשנת 2016 נבחר חורבאט להיות בנבחרת המצטיינת בכל הזמנים של דינמו זאגרב, והיה בהרכב לצד שחקנים גדולים כמו לוקה מודריץ' ודאבור שוקר.

בנבחרת יוגוסלביה שיחק חורבאט במשך 10 שנים, ולקח חלק בנבחרת במונדיאל 1950 ו-1954. בנוסף לכך, שיחק גם באולימפיאדת 1952 שנערכה בהלסינקי בירת פינלנד, וזכה עימה במדליית כסף לאחר הפסד בגמר לנבחרת הכישרונית של הונגריה.

ברבע גמר מונדיאל 1954 נגד גרמניה המערבית, חורבאט כבש שער עצמי שהעלה את הגרמנים ליתרון 1–0. השער נכבש בדקה ה-10 של המשחק, והיה לשער העצמי המהיר ביותר בהיסטוריית המונדיאל, עד שהשחקן הפרגוואי, קרלוס גמארה, ניפץ את השיא כאשר עשה זאת במונדיאל 2006 כעבור 3 דקות בלבד. גרמניה המערבית ניצחה בסוף המשחק בתוצאה 2–0. חורבאט ערך את הופעתו האחרונה במדים הלאומיים בשנת 1956.

לאחר פרישתו ממשחק היה חורבאט למאמן בקרואטיה ובגרמניה. תחילה היה כעוזר מאמן באיינטרכט פרנקפורט עד שהחליף את פול אוסוולד בתפקיד המאמן הראשי ב-1964. שנה אחר כך כבר פוטר כי קבוצתו לא צלחה בליגה. לאחר מכן עבר לדינאמו זאגרב עימה זכה בגביע הירידים, הטורניר הקודם של גביע אופ"א, ב-1967 לאחר ניצחון בשני משחקי הגמר על לידס יונייטד. משנת 1971 חזר חורבאט לבונדסליגה, הפעם לשאלקה 04, עימה זכה בגביע הגרמני ב-1972. הוא חזר אליה ב-1978 לאחר שאימן את רוט וייס אסן ווסטפאליה מהליגה השנייה. עם חזרתו פוטר במרץ של אותה עונה לאחר ביצועים לא טובים של הקבוצה ופרש מקריירת אימון אחר כך.

חורבאט נפטר ב-27 באוגוסט 2012, בניוויצה, קרק, שבקרואטיה בגיל 86.

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams
* פרופיל המאמן, באתר Transfermarkt

|  |  |
| --- | --- |
| בקרת זהויות עריכת הנתון בוויקינתונים | 
* GND: 1229876855
* VIAF: 3110161696242416120006
* WorldCat (עם VIAF): 3110161696242416120006

 |
**אלן אומיץ'** (בסלובנית ובבוסנית: **Alen Omić**; נולד ב-6 במאי 1992) הוא כדורסלן סלובני-בוסני המשחק בעמדת הסנטר בצדביטה אולימפיה ובנבחרת סלובניה.

קריירה
------

אומיץ' החל את הקריירה בזלטורוג לאשקו ב-2009, שם שיחק שלוש שנים. ב-2012 נבחר לאולסטאר הליגה הסלובנית. באוגוסט 2012 חתם באולימפיה ליובליאנה. אומיץ' שיחק בליובליאנה שלוש שנים וזכה איתה פעם אחת בגביע הסלובני (2014) ופעמיים בסופר קאפ הסלובני (2013, 2014). במהלך התקופה בליובליאנה שיחק בליגת הקיץ של ה-NBA ב-2014 במדי ברוקלין נטס ונכשל להיבחר בדראפט.

באוגוסט 2015 חתם בגראן קנריה. אומיץ' הצטיין בקבוצה ואף נבחר להיות בחמישייה הראשונה של היורוקאפ. ב-2015 שיחק בליגת הקיץ של ה-NBA במדי דנוור נאגטס.
ביוני 2016 חתם אומיץ' לשנתיים באנאדולו אפס הטורקית, אך בינואר 2017 חזר לספרד והושאל לאוניקאחה מאלגה, איתה זכה באליפות היורוקאפ.

ביולי 2017 חתם לשנה בהפועל ירושלים. ב-20 בינואר 2018 אומיץ' עזב את הפועל ירושלים וחתם בכוכב האדום בלגרד. בקיץ 2018 הצטרף לבודוצ'נוסט פודגוריצה. באמצע העונה עבר אומיץ' לאולימפיה מילאנו.

### קריירה בינלאומית

אומיץ' משחק במדי נבחרת סלובניה. הוא השתתף עם נבחרתו במונדובאסקט 2014, שם הגיע עם נבחרתו עד לרבע הגמר. אומיץ' השתתף גם ביורובאסקט 2015, שם הגיע עם נבחרתו לשמינית הגמר.

קישורים חיצוניים
----------------

ויקישיתוף מדיה וקבצים בנושא **אלן אומיץ'** בוויקישיתוף

* פרופיל, באתר eurobasket
* פרופיל, באתר פיב"א
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)

הערות שוליים
------------

1. ↑  נפרד מהפועל י-ם: אומיץ' חתם בכוכב האדום, באתר ערוץ הספורט, 20 בינואר 2018
שלט "ברוכים הבאים לרפובליקת קונק" - בשדה התעופה של קי וסט, בירת הרפובליקה.
**רפובליקת קונק** (**Conch Republic**, **רפובליקת הקונכייה**) היא מדינה לא-מוכרת הנמצאת בדרומם של איי הקיז במדינת פלורידה שבארצות הברית. תושבי האי מכריזים על עצמם כבעלי אזרחות כפולה - אמריקנית ועצמאית, ונוטים לאמץ סממני מדינה עצמאית ברורים בעתות סכסוך עם השלטון הפדרלי האמריקני.

היסטוריה
--------

בשנת 1982, משמר הגבול של ארצות הברית הקים מחסומים על כביש מהיר מספר 1, המקשר את האי קי וסט לפלורידה. מטרת המחסומים הייתה לחפש סמים ומהגרים בלתי חוקיים. מועצת העיר קי וסט הגישה לבית המשפט בקשה לצו מניעה נגד משמר הגבול בטענה שהדבר פוגע בכלכלת האי, בתיירות ובחופש התנועה, אולם בתי המשפט סירבו לתת את הצו.

לאחר שהממשל הפדרלי התעלם מפניות מועצת העיר, הכריז ראש העיר של קי וסט, דניס וורדלו, ב-23 באפריל 1982, על עצמאותו של האי מארצות הברית, בשל העובדה שארצות הברית הציבה מחסומי ביקורת גבולות בין שטחה לבין האי. כמו כן הכריז על עצמו כעל ראש הממשלה של המדינה החדשה, והכריז מלחמה על ארצות הברית. הכרזת המלחמה נעשתה על ידי שבירה טקסית של כיכר לחם עבשה על ראשו של אדם לבוש במדי הצי האמריקאי. לאחר דקה, הודיע על כניעתו של האי (לאותו אדם לבוש מדים של הצי), וביקש סיוע בסך מיליארד דולר ממדינות העולם בשל היות האי מדינה כבושה על ידי צבא ארצות הברית. 
זאת, בדומה למסופר בספר ובסרט הקלאסי העכבר ששאג משנת 1959. 
פעולות אלה יצרו הד נרחב בתקשורת[דרוש מקור] והלחץ שהופעל על הממשל האמריקאי הוביל להסרת המחסום של משמר הגבול.

על אף שרפובליקת קונק נשאה את מרבית הסממנים של העצמאות למשך זמן קצר בלבד, רבים מתושבי העיר רואים עצמם אזרחי המדינה[דרוש מקור]. יום העצמאות של המדינה נחגג בעיר כל שנה ב-23 באפריל ואנשי מועצת העיר נושאים דרכונים דיפלומטיים מטעמה.

### הפלישה הגדולה של 1995

ב-20 בספטמבר 1995 ביצע צבא ארצות הברית תרגיל המדמה פלישה והשתלטות על אי זר בקי וסט. רשויות הצבא לא הודיעו על התרגיל לרשויות המקומיות. בתגובה, "קמה רפובליקת קונק לתחייה" - היא חזרה לאמץ יותר מסממני העצמאות שלה לזמן מה והשיבה מלחמה לפולשים בהתזת מים מסירות מכבי האש ובהשלכת לחם עבש. כוחות הרפובליקה נחלו הצלחה בקרבות, לאור הימנעות צבא ארצות הברית מהפעלת אמצעי לחימה.

על התקרית הוגשה קובלנה רשמית למשרד ההגנה האמריקאי על אי-תיאום התרגיל. מפקדי היחידה המתרגלת התנצלו באופן פומבי על הטעות, ואף הסכימו להשתתף בטקס כניעה "רשמי" שנערך ב-22 בספטמבר.

קישורים חיצוניים
----------------

ויקישיתוף מדיה וקבצים בנושא **רפובליקת קונק** בוויקישיתוף
* אתר האינטרנט הרשמי של רפובליקת קונק
* ההיסטוריה של רפובליקת קונק, סרטון באתר יוטיוב
אנשי ויטיאז ברכב GAZ-2975 בתערוכת Interpolitex 2012
**יחידת "ויטאז"** (ברוסית: **Витязь**; מילולית: "אביר"), היא אחד מהכוחות המיוחדים ("ספצנאז") של המשמר הלאומי של רוסיה (קודם לכן היה כפוף למשרד הפנים של הפדרציה הרוסית).

ויטאז השתייך לכוחות הפנים של רוסיה, כוח הז'נדרמריה של משרד הפנים והוטל עליו ספציפית תפקידי מלחמה בטרור, עם תפקידים נוספים כמו התמודדות עם אי שקט אזרחי, מרד אסירים והתקוממויות של יחידות הצבא הסדיר.

ב-1 בספטמבר 2008 היחידה מוזגה עם רוס ליצירת מרכז המבצעים המיוחדים מספר 604. ב-5 באפריל 2016, המרכז הפך לחלק מהמשמר הלאומי של רוסיה בעקבות פירוק כוחות הפנים והעברת הפיקוד עליהם מהמשטרה לידי המשמר החדש. השם ולוגו היחידה הישן משמשים כיום חברת אבטחה פרטית. עם זאת, ויטיאז הוקמה שוב כחלק מיחידת הכוחות המיוחדים של המשמר הלאומי.

היסטוריה
--------

ויטיאז נוצרה ב-5 במאי 1991, הוקמה על בסיס פלוגה 6 של שירותי ביטחון הפנים ואורגנה במסגרת כוחות הפנים. היחידה הייתה מעורבת במגוון פעולות ואירועים בברית המועצות עד שנות השמונים, לרוב בשיתוף פעולה עם קבוצת אלפא של הק.ג.ב.

בנובמבר 1991, בעקבות הקונגרס הכל-לאומי הבדלני של העם הצ'צ'ני ברפובליקה הצ'צ'נית של איצ'קריה על מבני ממשל בצ'צ'ניה, הייתה ויטאז חלק מהכוחות שנשלחו להחזיר את שליטת הקרמלין על עיר הבירה גרוזני. פריסתם נחסמה על ידי חיילי המשמר הלאומי הצ'צ'ני מיד לאחר שהונחתו שם כאשר היחידה נסוגה לאחור. בשנים 1992–1993 הוא נשלח לאזור הסכסוך במזרח פריגורודני כדי להילחם במיליציות אינגושטיות אתניות.

ב-3 באוקטובר 1993, במהלך המשבר החוקתי ברוסיה, אנשי ויטיאז בכלי רכב משוריינים הואשמו בהריגה ללא הבחנה של קהל של המפגינים נגד ילצין (רובם לא חמושים) וצופים במרכז הטלוויזיה באוסטנקינו במוסקבה. התקשורת דיווחה על לפחות 46 הרוגים, בהם רורי פק ושלושה עיתונאים נוספים. הירי התחיל בתגובה להמון שירה RPG-7. כפי שלוחם הוויטיאז לשעבר גנאדי טרנובסקי סיפר בזיכרונותיו 'כומתות הארגמן', כמעט בלתי אפשרי לירות בטעות RPG-7 וחברי יחידת ויטאז פתחו באש בהתאם לחוקים שהיו בתוקף באותה תקופה בנושא שימוש בכוח קטלני. מפקד היחידה, אל"ם סרגיי ליסיוק, זכה בעיטור גיבור הפדרציה הרוסית על מעשיו באוסטנקינו, אשר בזכותם ניצל שלטונו של ילצין מהאופוזיציה".

משנת 1994 ויטיאז פעלה במלחמת צ'צ'ניה הראשונה, ונטלה חלק במתקפת הכוחות הפדרליים באזור ארגון וגודרמס וכן נגד המורדים בצפון הקווקז. ייתכן שלוחמי ויטיאז נכחו במהלך הטבח בסמאשקי בצ'צ'ניה בשנת 1995. היחידה השתתפה גם במשבר בני הערובה בקיזליאר-פרבומאיסקויה בשנת 1996 ובמשבר הערובה בתיאטרון במוסקבה בשנת 2002.

ב-1 בספטמבר 2008, היחידות ויטיאז ורוס הושבתו באופן רשמי ומוזגו לתוך יחידה אחת, מרכז המבצעים המיוחדים 604, תחת יחידת ODON.

ב-5 באפריל 2016, הוקם המשמר הלאומי של רוסיה, מה שהביא לפירוק כוחות הפנים של רוסיה והעברת הפיקוד של מרבית הכוחות המיוחדים של המשטרה למשמר הלאומי. השם ולוגו היחידה הישן משמשים חברת אבטחה פרטית ומרכז הכשרה שהקים המפקד לשעבר של היחידה, סרגיי ליסיוק.

ראו גם
------

* ברקוט
* אומו"ן
* SOBR

קישורים חיצוניים
----------------

* 

* אתר האינטרנט הרשמי של יחידת ויטיאז
* פורטל אינטרנט (ברוסית)
* ויטיאז: אין זכות לטעויות, סרט תיעודי של הערוץ הראשון ביוטיוב
* יחידת ויטיאז בפורטל Agentura.ru

הערות שוליים
------------

1. 1 2  Dead Spy's Photo Used in Target Practice
2. ↑  Knights saved the day: Elite squad snatched TV centre from rebels' hands
3. ↑  "Sergei Lysyuk – Отдельная Дивизия Оперативного Назначения | ОДОН ВВ МВД". אורכב מ-המקור ב-2013-04-17. נבדק ב-2012-08-25.